<classify> Akizungumza baada ya mchezo wa Jumapili dhidi ya Yanga, ambapo Kagera Sugar ililala mabao 2-0 Uwanja wa Ali Hassan Mwinyi Tabora, kocha huyo alisema matokeo hayo yamemtia unyonge, lakini ni changamoto kwao katika kujipanga.Tumepata matokeo mabaya, hatupo katika nafasi nzuri kwenye msimamo wa ligi, lakini lazima tupambane kuondokana na hali hii.Ligi imesimama, tutatumia mapumziko haya kujipanga na kujiweka sawa kwa ajili ya mechi zilizobaki, tunahitaji kufanya jambo la ziada kuhakikisha tunaondoa matokeo haya mabaya, alisema.Alisema vijana wake walijitahidi kucheza kwa nguvu dhidi ya Yanga, lakini walishindwa kutumia nafasi kadhaa za kufunga walizozipata na kwamba kukosa umakini huko ndiyo kulikowagharimu kupoteza mchezo huo.Kagera Sugar ina pointi tano ikishika nafasi ya tatu kutoka mkiani mwa msimamo wa Ligi Kuu Tanzania Bara inayoshirikisha timu 16, ikiwa imeshinda mechi moja, kutoka sare mbili na kufungwa sita.Azam FC ndiyo inayoongoza Ligi Kuu Tanzania Bara ikiwa na pointi 25 ikifuatiwa na Yanga yenye pointi 23, Mtibwa Sugar yenye pointi 22 na Simba inayoshika nafasi ya nne ikiwa pia na pointi 21.  <topic>: MICHEZO 